Abans d'iniciar la instal·lació del punt de recàrrega vinculat, cal confirmar que l'adquisició d'un vehicle elèctric és una bona opció analitzant les necessitats de mobilitat de l'usuari.
Fer una valoració econòmica del vehicle considerant els anys que es preveu tenir el vehicle (entre 8 i 12 anys normalment segons ús) i també el nombre de quilòmetres anuals que farem amb totes les despeses associades (impostos, descomptes addicionals, bonificacions, etc...), el cost del punt de recàrrega vinculat i aprofitant tots els ajuts econòmics disponibles al moment de l'adquisició.
Per facilitar aquesta valoració, podeu utilitzar el simulador comparatiu de costos en vehicles facilitat per l'ICAEN.
PAS 1: seleccionar una empresa instal·ladora, per tal que realitzi la instal·lació del punt de recàrrega vinculat per al vehicle elèctric.
El punt de recàrrega és un punt de recàrrega elèctric de poca potència que s'instal·la allà on el vehicle roman aparcat la major part del temps.
PAS 2: seleccionar quin tipus i quin mode de recàrrega volem pel punt de recàrrega vinculat.
O bé un punt vinculat més segur, robust i dedicat per al vehicle elèctric (estil Wallbox amb mode de comunicació 3) o bé, un punt de recàrrega vinculat més senzill i econòmic (estil un interruptor domèstic amb un circuit específic amb mode de comunicació 1-2).
PAS 3: decidir quina potència es desitja disposar per a la recàrrega i contractar-ne més en cas de que no sigui suficient.
En la majoria dels casos, la potència contractada per l'habitatge (al voltant d'uns 5,75kW) és suficient per proporcionar energia elèctrica al vehicle mitjançant un endoll domèstic que té una potència de 2,3 kW (220V i 10A), ja que el vehicle recarrega per la nit quan no hi ha gairebé consum a la resta de l'habitatge.
PAS 4: escollir un esquema d'instal·lació per al punt de recàrrega vinculat al pàrquing:
PAS 5: enviar una comunicació a la "Comunitat de propietaris del pàrquing" indicant quina instal·lació elèctrica es durà a terme i quan està prevista iniciar-la.
Es recomana aprofitar el fet que un dels veïns vol instal·lar un punt de recàrrega vinculat per realitzar una preinstal·lació comuna a tot el pàrquing per a futurs veïns que vulguin adquirir un vehicle elèctric.
Proposar un repartiment econòmic dels costos d'aquesta instal·lació a la "Comunitat de propietaris del pàrquing".
En cas de no haver-hi proposta per part de la "Comunitat de propietaris del pàrquing", la instal·lació es pot iniciar passats 30 dies des de la comunicació formal de l'usuari a la Comunitat de propietaris segons la reforma que es va aprovar el 6 de maig de 2015 del Llibre V del Codi Civil de Catalunya, relativa al Règim de Propietat Horitzontal, en la qual es modificaren diferents articles, facilitant l'autorització per a dur a terme aquestes noves instal·lacions i permetent que s'instal·lin de forma àgil.
En cas de què la comunitat vulgui proposar una alternativa raonable i més adequada als seus interessos generals aquesta haurà d'estar justificada tècnicament.
La FEGICAT (Federació de Gremis d'Instal·ladors de Catalunya i diferents gremis d'instal·ladors, amb la col·laboració de l'ICAEN, realitzen formació a instal·ladors d'electricitat per a què estiguin familiaritzats amb el vehicle elèctric i els punts de recàrrega vinculats, que s'instal·len en àmbit domèstic.
És necessari que tots els instal·ladors coneguin la normativa específica, dins del reglament de baixa tensió, sobre els punts de recàrrega del vehicle elèctric, per poder realitzar una bona instal·lació en un habitatge individual o comunitari i per a tramitar-ne la seva legalització.
Aquesta formació, permet que la persona que fa la instal·lació pugui instal·lar correctament un punt de recàrrega de vehicle elèctric a diferents emplaçaments:
A l'enllaç que apareix a la informació relacionada podeu consultar els instal·ladors que han realitzat aquestes formacions, amb les seves respectives empreses.